Uredba Komisije (ES) št. 2294/2003

z dne 23. decembra 2003

o spremembi Uredbe (ES) št. 1503/96 o podrobnih pravilih za uporabo Uredbe Sveta (ES) št. 3072/95 glede uvoznih dajatev za riž

KOMISIJA EVROPSKIH SKUPNOSTI JE –

ob upoštevanju Pogodbe o ustanovitvi Evropske skupnosti,

ob upoštevanju Uredbe Sveta (ES) št. 3072/95 z dne 22. decembra 1995 o skupni ureditvi trga za riž [1] in zlasti člena 11(4) Uredbe,

ob upoštevanju naslednjega:

(1) Člen 4a Uredbe Komisije (ES) št. 1503/96 [2] predvideva znižanje uvoznih dajatev za riž basmati pod oznakama KN 10062017 in 10062098 v znesku 250 evrov za tono.

(2) Količine riža, uvoženega po tej ureditvi, so se občutno povečale, ne da bi bili dani podatki o sortah, ki se uvažajo. Zato je potrebno, da Komisija zelo natančno opredeli, katere sorte so upravičene do znižanja.

(3) Riž basmati, ki se uvaža v EU iz Indije in Pakistana, mora biti v skladu s posebnimi zahtevami, da se ohrani visoka kakovost proizvoda in da se uvožene količine omejijo na čiste sorte riža basmati.

(4) Okrepiti je treba preglede za preprečitev nevarnost goljufij, povezanih s poreklom riža in uvoženimi sortami.

(5) Po posvetovanju in pregledu zadeve z indijskimi in pakistanskimi oblastmi je treba tudi določiti, katere sorte riža basmati izpolnjujejo pogoje za znižanje.

(6) Glede na visoko raven povpraševanja po rižu basmati iz Indije in Pakistana in glede na izkušnje z upravljanjem te ureditve, bi bilo treba določiti nadzor, ki naj jamči za kakovost uvoženega proizvoda. Države članice lahko glede tega določijo ustrezne programe spremljanja, ki lahko vključujejo analizo DNK.

(7) Upravljalni odbor za žita ni podal mnenja v roku, ki ga je določil njegov predsednik –

SPREJELA NASLEDNJO UREDBO:

Člen 1

Uredba (ES) št. 1503/96 se spremeni:

1. V členu 4a se odstavek 1 nadomesti z:

"1. Riž basmati, kakor je opredeljen v Prilogi IV, ki sodi pod oznaki KN ex10062017 in ex10062098, lahko koristi znižanje uvoznih dajatev 250 evrov za tono.

Ta znesek se lahko v skladu s tržnimi gibanji ponovno pregleda, zlasti glede na uvožene količine.

Preglede, potrebne za uporabo tega člena, je treba opraviti na podlagi potrdil o pristnosti, ki jih izdajo pristojni organi iz Indije in Pakistana, našteti v Prilogi III."

2. Priloga II se nadomesti z besedilom iz Priloge I k tej uredbi.

3. Nova priloga IV se doda, kakor je določeno v Prilogi II k tej uredbi.

Člen 2

Ta uredba začne veljati tretji dan po objavi v Uradnem listu Evropske unije.

Uporablja se od 1. januarja 2004.

Ta uredba je v celoti zavezujoča in se neposredno uporablja v vseh državah članicah.

V Bruslju, 23. decembra 2003

Za Komisijo

Franc Fischler

Član Komisije

[1] UL L 329, 30.12.1995, str. 18. Uredba, kakor je bila nazadnje spremenjena z Uredbo Komisije (ES) št. 411/2002 (UL L 6, 5.3.2002, str. 27); razveljavljena z Uredbo (ES) št. 1785/2003 (UL L 270, 21.10.2003, str. 96) z začetkom veljavnosti od dneva uporabe te uredbe.

[2] UL L 189, 30.7.1996, str. 71. Uredba, kakor je bila nazadnje spremenjena z Uredbo (ES) št. 1298/2002 (UL L 189, 18.7.2002, str. 8).

--------------------------------------------------

PRILOGA I

„PRILOGA II

+++++ TIFF +++++

--------------------------------------------------

PRILOGA II

„PRILOGA IV

Regije

Biti mora iz določenih indijskih in pakistanskih območij indogangeških ravnin, ki vključujejo Pandž ab, Harjano, Uttaranchal in zahodne regije Utar Pradeša.

Sorte

Tradicionalne sorte (v Indiji in Pakistanu splošno znane kot "čiste sorte basmati").

Indija | Pakistan |

Basmati 370 | Kernel (Basmati Pakistan) |

Basmati 386 | Basmati 370 |

Tip- 3 (Dehradun) | |

Taraori Basmati (HBC – 19) | |

Basmati 217 | |

Ranbir Basmati | |

--------------------------------------------------